# name
Resultats de les enquestes de satisfacció de Botànica Farmacèutica-GIBAF 2020

# metadata.dc.description.abstract[].value
En l’àmbit de la innovació docent, el GIBAF utilitza les enquestes de satisfacció per poder valorar la percepció dels estudiants, en particular de l’assignatura de Botànica Farmacèutica. Es tracta d’enquestes voluntàries i anònimes que permeten entrar en detall en aspectes relacionat amb el professorat,  el desenvolupament de l’assignatura i els recursos utilitzats. L’objectiu és identificar tot allò que cal mantenir o millorar en la preparació del següent curs. Aquest curs 2010-2020, el GIBAF ho ha fet de manera singular atesos els canvis metodològics que ha exigit la fase no presencial derivada de la pandèmia de Covid-19.
L’enquesta. amb un total de 45 preguntes, s’ha organitzat en 10 àmbits: canvi d’escenari (8 ítems), resposta del professorat (3 ítems), comunicació amb el professorat (5 ítems), adaptació a la docència no presencial (9 ítems), activitat d’e-qüestionaris (4 ítems), activitats voluntàries (4 ítems), avaluació i ponderacions (6 ítems), mala praxi (2 ítems), grau de satisfacció general (3 ítems) i dues preguntes obertes sobre el que caldria corregir o mantenir el proper curs.
Les enquestes es van passar als tres grups classe (total del 276 estudiants) abans de l’examen final, amb una participació  del 63, 4 % del conjunt dels tres grups. Els resultats van ser publicats el el CVUB corresponent a cada grup, i ara ho fem de forma conjunta en els tres grups.
A grans trets, cal remarcar que un 46,3 % d’estudiants han considerat correcte els canvis introduïts en el sistema d’avaluació i de ponderació, la gran preferència (63,3 %) per les classes presencials en front les virtuals, l’encert (87 %) en la estratègies triades com alternativa a la classe presencial, la consideració (81,1 %) que la fase no presencial ha representat per a ells una sobrecàrrega de treball, i que reconeixen (98,9 %) l’esforç d’adaptació realitzat pel professorat. Algunes dades dels resultats han estat utilitzades en l’article  “De l’ensenyament presencial al virtual: una experiència forçada en una assignatura de grau universitari” que es publicarà properament a les actes de la XXIII edició del congrés internacional EDUTEC, que tindrà lloc a Màlaga el novembre del 2020.

# metadata.dc.rights[].value
cc by-nc-nd (c) Simon  Pallisé, Joan et al., 2020

# metadata.dc.subject.other[].value
Universitat de Barcelona. Grup d'Innovació Docent en Botànica Aplicada a les Ciències Farmacèutiques

# metadata.dc.title[].value
Resultats de les enquestes de satisfacció de Botànica Farmacèutica-GIBAF 2020